מלך האריות (סרט, 2019)

מלך האריות (באנגלית: The Lion King) הוא סרט הנפשה פוטוריאליסטי, מוזיקלי ודרמה קומית אמריקאי, בבימוי ג'ון פאברו, בהפקת Walt Disney Pictures ובכתיבת ג'ף נת'נסטון. הסרט מהווה רימייק לסרט האנימציה "מלך האריות" של דיסני (1994). הסרט מדובב בידי השחקנים: דונלד גלובר, ביונסה, ג'יימס ארל ג'ונס (שדיבב את מופסה גם בסרט מ-1994), צ'ואיטל אג'יופור, בילי אייכנר, סת' רוגן וג'ון אוליבר. הסרט יצא לאקרנים ב-19 ביולי 2019, לציון 25 שנים להקרנתו של הסרט המקורי והפך לשובר קופות עם הכנסות של מעל 1.65 מיליארד דולר, גבוהות יותר מהסרט המקורי. הסרט מדורג במקום התשיעי ברשימת הסרטים המכניסים ביותר בכל הזמנים, והוא סרט האנימציה המכניס ביותר בכל הזמנים. בספטמבר 2020 הוחלט על יצירת סרט המשך לסרט בבימויו של בארי ג'נקינס, באירוע D23 2022, הוכרז כי פריקוול בשם "מופאסה: מלך האריות" צפוי לצאת בשנת 2024. העלילה דומה לסרט המקורי ומגוללת את סיפור התבגרותו של גור האריה סימבה בסוואנה האפריקאית: סימבה הצעיר נולד בצוק התקווה למלכים מופסה וסראבי ונערך טקס, בו הגיעו חיות רבות לכבד את מלכם לעתיד. מי שאינו מגיע לטקס הוא סקאר, אחיו של מופאסה, אשר חיכה לרשת את מקומו ואיבד את האפשרות עם לידתו של סימבה. הוא מתמרן את סימבה הצעיר לבקר עם חברתו, נלה בבית קברות של פילים המצוי באזור הצללים שמעבר לגבולות הממלכה. כשסימבה ונלה מגיעים לאחר שנמלטו ממזכיר המלך, הטוקוס זאזו, הם נתקלים במארב של צבועים, אך מופסה מציל אותם ברגע האחרון. הוא כועס על בנו אך מתפייס איתו ומגלה לו שאבותיהם, מלכי העבר של ארץ התקווה, צופים בהם בשמיים. סקאר מתאכזב מהבריחה של הגורים ומתכנן עם הצבועים תוכנית לחסל את מופסה. הוא מביא את סימבה לערוץ תלול ומורה לו להישאר שם. בינתיים, הצבועים מבהילים להקה גדולה של גנואים לתוך הערוץ, במטרה שירמסו את סימבה למוות. בינתיים, סקאר מוצא את מופסה ומודיע לו שסימבה נמצא בערוץ. מופסה מגיע לשם ומצליח להציל את בנו, אך נאלץ לטפס על קירות האבנים של הערוץ. במעלה המדרון מחכה לו סקאר. מופסה מתחנן לעזרה, אך סקאר נועץ את ציפורניו בידיו של מופסה, אומר לו "יחי המלך החדש" ומכה אותו, מה שגורם למופסה לאבד את אחיזתו וליפול אל מותו. סימבה יורד ומגלה את אביו המת. סקאר מגיע ואומר לו שעליו להסתלק ולעולם לא לחזור, כי הוא אשם במותו של אביו. מיד לאחר שסימבה בורח, סקאר שולח את הצבועים להרוג אותו, אך הוא מצליח לשרוד. סקאר מתיימר שסימבה מת וממליך את עצמו על צוק התקווה, כשהצבועים מצטרפים אליו. סימבה בורח הרחק ומתעלף. לפני שנשרים סועדים מגופו, מגיעים טימון ופומבה (סוריקטה וחזיר יבלות), מצילים אותו ומנסים לשפר את מצב רוחו. יחדיו הם חיים ביער שופע ומלמדים את סימבה לחיות לפי האידיאל "האקונה מטטה" ("אין דאגות"). סימבה גדל ביער, שוכח מממלכתו והופך לאריה בוגר. בינתיים, נלה בורחת משלטון סקאר בצוק התקווה, שהופך לאזור שומם ממזון. היא מחפשת עזרה, מגיעה ליער ונתקלת בסימבה וחבריו. היא אומרת לו שהוא המלך החוקי ושעליו לחזור, אך סימבה מכחיש זאת ומסרב לחזור. רפיקי המנדריל מגיע ומראה לסימבה את רוחו של אביו ולאחר שמדבר איתה, הוא מחליט לשוב ולתבוע את כס המלכות. סימבה, נלה, טימון ופומבה מגיעים למאבק בסקאר. כשנפגש עם סקאר, סקאר מודיע ללביאות שסימבה הרג את מופסה ודוחק אותו לעבר קצה הצוק. סקאר לוחש לסימבה באוזן שהוא רצח את מופסה. הידיעה מחזירה את סימבה לצוק ומתחולל קרב בין הלביאות לצבועים. סקאר מנסה לברוח אך סימבה רודף אחריו. השניים מטפסים לעבר הקצה העליון של צוק התקווה. סקאר מתחנן לרחמים מסימבה ואומר לו שהצבועים גרמו להרוג את מופסה. סימבה לא מאמין לו אך חס עך חייו, ומורה לסקאר לברוח ולא לחזור לעולם (כמו שסקאר אמר לסימבה לאחר מות מופסה), סקאר מסרב ותוקף את סימבה, שמיד משיב מלחמה. סימבה צועק על סקאר שאין לו סיכוי לנצח, אך סקאר לא מוכן לוותר. לאחר קרב קצר, סימבה מצליח להפיל את סקאר מהצוק. סקאר שורד את הנפילה אך הצבועים, ששמעו את מה שאמר, טורפים אותו בחיים. עכשיו שסקאר איננו, סימבה מכתיר את עצמו למלך של צוק התקווה, נלה הופכת למלכה שלו, הצבועים מגורשים והרעב נגמר. ארץ התקווה חוזרת למצבה הקודם, ולנלה נולדת גורה, אותה נושא רפיקי. ערך מורחב – מלך האריות - דמויות מרבית חלקי העלילה דומים ביותר לסרט מ-1994 אך ישנם כמה הבדלים קטנים: כאשר מופסה מתעמת עם סקאר, האחרון אומר שלא היה חולם לאתגר את אחיו "שוב". מה שאומר שכבר היה קרב בניהם, וככל הנראה מופסה הוא זה שיצר לסקאר את הצלקת שלו. סימבה ונלה נמלטים מזאזו באמצעות הסחה מצד חיות הסוואנה ולהקת אורגיים המבלבלים אותו. בסרט המקורי, "מגדל של חיות" מתמוטט עליו ומעכב אותו לזמן קצר יותר. במרדף אחרי סימבה ונלה, משתתפת להקה גדולה של הצבועים, ולא רק השלישייה המקורית. בנוסף, הצבועים אינם חוששים מאוד ממופסה ולא בורחים כשהוא מציל את בנו, אם כי שנזי מסבירה לסקאר כי גם כולם יחדיו לא יוכלו להביס את מופסה בטענה שהוא חזק מדי מכדי שיוכלו לאתגר אותו לקרב. סקאר אינו משוטט באזור הצללים של הצבועים, והוא מגיע לראשונה כדי לשתף איתם פעולה בהפלת מופסה. בסרט המקורי, הוא מנהיג אותם ומבקר בקביעות בבית הקברות שלהם. בניגוד למקור, הצבועים לא מוצגים שטיפשים, אלה כאכזריים ואינטליגנטיים. במקום לזרוק את מופסה אל מותו, סקאר מכה את אחיו בפניו, מה שגורם למופסה לאבד את אחיזתו וליפול אל מותו. הצבועים לא יודעים שסימבה נמלט מהם, אלא בטוחים שהוא נהרג בנפילה. בניגוד לסרט המקורי, טימון ופומבה לא חיים לבד ביער אלא חוברים אליהם בעלי חיים רבים כמו: שנבוב, גלגו, פניניית חושן, חדף פיל, שועל אוזנן, צביונים וצבאי תומסון. הם מגיעים לצוק התקווה בסיום הסרט, כשנוסף להם גור חזיר יבלות. סקאר לא חובט בזאזו במורד הערוץ אלא מורה לו לשוב לצוק התקווה. לאחר שסקאר עולה לשלטון, הוא לא אוסר את זאזו בכלא עצמות, אלא מגרש אותו ומאיים עליו בטריפה, אם ידבר עם הלביאות. נוספה סצנה בה סקאר והצבועים הורגים את אחרוני העדרים וגורמים לרעב. בנוסף, סקאר מחליט שהצבועים יאכלו לפני הלביאות בעקבות סירובה של סראבי להיות המלכה שלו. היחסים בין סקאר לסראבי הפכו לאישיים יותר. בעוד בסרט המקורי סקאר מכה בה לאחר שהזכירה את מופסה, בסרט זה הוא רוצה להזדווג איתה ועם שאר הנקבות. כשסימבה מגיע, סקאר בדיוק כועס על סירובה של סראבי והשניים נלחמים עד שסימבה מתגלה ועוצר את הקרב. בריחתה של נלה משלטונו של סקאר לא נראתה בסרט המקורי. בסרט המקורי נלה מפתיעה את פומבה שעוקב אחרי חיפושית ביער. בסרט החדש, כאשר טימון ופומבה ושאר החיות שרות The Lion Sleeps Tonight, נלה מפתיעה את כולם ובתוך כל המהומה, פומבה הופך למטרה של נלה. רוחו של מופסה כמעט ולא נראית, נראים עננים בעלי צורה משתנה, מתוכם מופסה מדבר. אם מסתכלים ממש טוב, ניתן לראות פרצוף של אריה בעננים. במהלך הקרב בין הצבועים ללביאות, מתרחש קרב בין שנזי לנלה הבוגרת. בסרט המקורי נלה יוצאת מהיער לאחר סימבה ומגיעה אליו לאחר שהגיע לצוק התקווה. בסרט החדש סימבה משיג אותה בריצה במדבר והם חוזרים יחד, לצלילי שיר חדש - "Spirit". בסרט המקורי, סימבה מסתער על סקאר לאחר ששמע ממנו על רציחתו של מופסה. בסרט זה, סימבה נושך את הרעמה של סקאר וכך מטפס חזרה לסלע. במקור, מותו של סקאר נראה רק בצלליות. בסרט זה, מותו ממש נראה לעין, שם הצבועים טורפים את סקאר בעודו בחיים. במקור, כאשר טימון ופומבה משמשים כפיתיון להרחיק את הצבועים כי סימבה ונלה יוכלו להגיע לצוק התקווה, הם שרים שיר 'הולה'. בסרט זה, טימון מתחיל לשיר את "Be Our Guest" ברפרנס לסרט 'היפה והחיה' (שחידוש 'לייב אקשן' שלו יצא שנתיים לפני הסרט הזה). ב-28 בספטמבר 2016, Walt Disney Pictures אישרו שג'ון פאברו יביים את הרימייק של "מלך האריות", אשר יכיל את השירים מהסרט המקורי. לאחר מכן, ב-13 באוקטובר 2016, נודע כי דיסני שכרו את ג'ף נת'נסטון לכתיבת התסריט. בנובמבר 2016 פאברו אמר שטכנולוגיית המציאות המדומה שהוא השתמש בה ב"ספר הג'ונגל" תשומש במידה רבה יותר ב"מלך האריות". בפברואר 2017, דונלד גלובר לוהק כסימבה, עם ג'יימס ארל ג'ונס כמופאסה, אותו דיבב גם בסרט המקורי. מתאבקים שונים של WWE הביעו התעניינות במתן קולות בסרט. במרץ 2017, הוכרז כי ביונסה הייתה הבחירה הראשונה של פאברו לדמותה של נלה ושהבמאי והסטודיו יהיו מוכנים לעשות כל מה שנדרש כדי להתאים ללוח הזמנים העמוס שלה. בנובמבר אותה שנה פורסם כי הזמרת ביונסה לוהקה לתפקיד של נלה. באפריל 2017, בילי אייכנר וסת' רוגן לוהקו לתפקידים של טימון ופומבה, בהתאמה. ביולי 2017 ג'ון אוליבר לוהק לתפקיד של זאזו. באוגוסט 2017 לוהקו צ'ואיטל אג'יופור, אלפרה וודארד וג'ון קאני לתפקידים של סקאר, סאראבי וראפיקי, בהתאמה. הפקת הסרט החלה בקיץ 2017 באולפן עם מסך כחול בלוס אנג'לס, קליפורניה. ערך מורחב – The Lion King (פסקול, 2019) הפסקול מורכב מהפסקול של הסרט המקורי "מלך האריות" שנכתב על ידי אלטון ג'ון וטים רייס בשילוב מספר שירים חדשים. ב-10 ביולי 2019 יצא סינגל ראשון של ביונסה הנקרא "Spirit" מתוך הפסקול הרשמי של מלך האריות, אשר יצא יום למחרת. ב-19 ביולי 2019 יצא האלבום "The Lion King: The Gift" של ביונסה בהשראת הסרט ועם קטעים מתוכו. הסרט הושק רשמית בבית הקולנוע ב-18 ביולי 2019. הוא הכניס מעל 1.65 מיליארד דולר. הביקורות על הסרט היו מעורבות. הסרט זכה להצלחה רבה ברחבי העולם - תוך 19 ימים חצו ההכנסות בעולם את רף מיליארד הדולרים. הסרט זכה להצלחה רבה גם בישראל, כ-250,000 כרטיסים נמכרו כבר בסוף השבוע הראשון. והוא נעמד במקום השני לאחר הסרט "מהיר ועצבני 8" מבחינת מכירת כרטיסים בישראל. באירוע D23 2022, הוכרז כי פריקוול בשם "מופאסה: מלך האריות" צפוי לצאת בשנת 2024. מדיה וקבצים בנושא מלך האריות בוויקישיתוף אתר האינטרנט הרשמי של מלך האריות (באיטלקית) אתר האינטרנט הרשמי של מלך האריות (באנגלית) מלך האריות, ברשת החברתית אקס (טוויטר) "מלך האריות", במסד הנתונים הקולנועיים IMDb (באנגלית) "מלך האריות", באתר AllMovie (באנגלית) "מלך האריות", באתר Rotten Tomatoes (באנגלית) "מלך האריות", באתר Box Office Mojo (באנגלית) "מלך האריות", באתר Metacritic (באנגלית) "מלך האריות", באתר דיסני+ סרטים (באנגלית) "מלך האריות", במסד הנתונים הקולנועיים KinoPoisk (ברוסית) ביקורות אמנון הררי, "מלך האריות" החדש מציג: סימבה פוליטיקלי קורקט, באתר הארץ, 5 בדצמבר 2018 אמיר בוגן, האקונה מטטה: ראינו את "מלך האריות" החדש, באתר ynet, 11 ביולי 2019 דנה קסלר, ‏סימבה, ביונסה ופוליטיקת זהויות: המהפך המרתק שעבר "מלך האריות", באתר מעריב אונליין, 13 ביולי 2019 אבנר שביט‏, שיבת המלך: כל מה שצריך לדעת לקראת "מלך האריות" החדש, באתר וואלה, 16 ביולי 2019 גילי איזיקוביץ, האם "מלך האריות" החדש עומד ברף הציפיות הגבוה?, באתר הארץ, 18 ביולי 2019 שמוליק דובדבני, ביקורת סרט - "מלך האריות": הטכנולוגיה מדהימה, אבל איפה הרגש?, באתר ynet, 18 ביולי 2019 איתמר רונאל, ‏"מלך האריות" 2019: מעיק, כבד וקשה לצפייה, באתר ‏מאקו‏, 18 ביולי 2019 אבנר שביט‏, האקונה בטטה: "מלך האריות" החדש הוא סרט כבד, מגושם, מכוער - ומיותר, באתר וואלה, 18 ביולי 2019 אור סיגולי, ‏"מלך האריות" החדש: אחד לאחד כמו המקורי, רק בלי הרגש, באתר גלובס, 27 ביולי 2019 יעל שוב, "מלך האריות" נחמד, אבל בשביל מה היה צריך את זה?, באתר Time Out תל אביב, 18 ביולי 2019 טבלת הסרטים המכניסים ביותר ללא התאמה לאינפלציה, באתר Box Office Mojo מופיע באותה דמות שדיבב בסרט המקורי דני לשמן דיבב את טימון גם בסדרה "משמר האריות" פומבה הצעיר בפלאשבקים נראה כגור חזיר נהרות דב רייזר דיבב את רפיקי גם בסדרה ב"טימון ופומבה" "Disney and Jon Favreau Joining Forces on "The Lion King" - The Walt Disney Company". The Walt Disney Company. 28 בספטמבר 2016. נבדק ב-28 בספטמבר 2016. {{cite news}}: (עזרה) ג'וניור, מייק פלמינג (13 באוקטובר 2016). "Disney's Live-Action 'Lion King' Taps Jeff Nathanson As Writer". Deadline. נבדק ב-16 באוקטובר 2016. {{cite news}}: (עזרה) בוש, ג'נה (30 בנובמבר 2016). "Live-Action Lion King Movie to Use VR Tech". ComingSoon.net. נבדק ב-1 בדצמבר 2016. {{cite news}}: (עזרה) "Donald Glover, James Earl Jones cast in Disney's live-action "Lion King"". CNN. 17 בפברואר 2017. {{cite web}}: (עזרה) "WWE's The New Day lobbying for The Lion King roles". flickeringmyth. 21 בפברואר 2017. נבדק ב-26 באפריל 2017. {{cite web}}: (עזרה) "Beyoncé Top Choice to Voice Nala in 'Lion King' Remake (EXCLUSIVE)". Variety. 30 במרץ 2017. נבדק ב-17 ביוני 2017. {{cite web}}: (עזרה) Verhoeven, Beatrice (1 בנובמבר 2017). "Beyonce Will Voice Nala in Live-Action Adaptation of 'The Lion King'". TheWrap. נבדק ב-1 בנובמבר 2017. {{cite web}}: (עזרה) "Seth Rogen and Billy Eichner to Play Pumbaa and Timon in 'Lion King' (Exclusive)". TheWrap. 25 באפריל 2017. נבדק ב-26 באפריל 2017. {{cite web}}: (עזרה) דונלי, מאט (10 ביולי 2017). "John Oliver Joins Disney's Live-Action "The Lion King"". TheWrap. נבדק ב-11 ביולי 2017. {{cite news}}: (עזרה) Galuppo, Mia (7 באוגוסט 2017). "Alfre Woodard Joins Disney's 'The Lion King' (Exclusive)". The Hollywood Reporter. נבדק ב-8 באוגוסט 2017. {{cite news}}: (עזרה) Gonzalez, Umberto; Verhoeven, Beatrice (7 באוגוסט 2017). "'Lion King' Rafiki Casting: John Kani, 'Civil War' Star, to Play Wise Baboon (Exclusive)". TheWrap. נבדק ב-7 באוגוסט 2017. {{cite news}}: (עזרה) לאמרס, טימות'י (18 במרץ 2017). "Disney's Live-Action The Lion King Starts Production This Summer". Screen Rant. נבדק ב-18 במרץ 2017. {{cite news}}: (עזרה) גיארדינה, קרולין (15 ביולי 2017). "'Lion King': Disney Unveils Jaw-Dropping First Footage Of Jon Favreau's Remake at D23". הוליווד ריפורטר. נבדק ב-15 ביולי 2017. {{cite news}}: (עזרה) לסניק, סילאס (25 באפריל 2017). "Disney Movie Release Schedule Gets a Major Update". ComingSoon.net. נבדק ב-25 באפריל 2017. {{cite news}}: (עזרה) אחרי 19 ימים: ההכנסות מהסרט "מלך האריות" החדש טיפסו מעל למיליארד דולר, באתר כלכליסט, 31 ביולי 2019 רונן מנדזיצקי, מלך האריות קובע הכנסות העולות על חצי מיליארד דולר, רבע מיליון צפו בישראל, באתר גאדג'טי, ‏22 ביולי 2019 Chapman, Wilson (9 בספטמבר 2022). "Lion King Prequel Gets Official Title, Footage Shown at D23". Variety. נבדק ב-9 בספטמבר 2022. {{cite news}}: (עזרה)